మేనక (నటి)

పద్మావతి అయ్యంగార్ భారతీయ నటి, చిత్ర నిర్మాత. ఆమె సినిమారంగంలో మేనకగా సుపరిచితురాలు. ఆమె 1979 తమిళ చిత్రం రమాయి వయసుక్కు వన్తుట్టాలో తొలిసారిగా నటించింది. 1980 నుండి 1987 వరకు సాగిన నటనా జీవితంలో, ఆమె 125 చిత్రాలకు పైగా కథానాయికగా నటించింది. ఆమె ఎక్కువగా మలయాళ సినిమాలలో నటించినా తమిళం, తెలుగు, కన్నడ, హిందీ సినిమాలు కూడా చేసింది.

ఆమె సినీ నిర్మాత జి. సురేష్ కుమార్‌ని వివాహం చేసుకుంది.Malayalam actress Menaka returns to acting – Malayalam Movie News . Indiaglitz.com (9 March 2005). Retrieved 26 January 2014. 19 సంవత్సరాల తర్వాత, ఆమె టెలివిజన్ సీరియల్ కలివీడు ద్వారా తిరిగి వచ్చింది.Kerala News – Menaka . Kerals.com (26 September 2005). Retrieved 26 January 2014. 8వ సౌత్ ఇండియన్ ఇంటర్నేషనల్ మూవీ అవార్డ్స్(SIIMA)లో, ఆమె సైమా లైఫ్‌టైమ్ అచీవ్‌మెంట్ అవార్డును అందుకుంది.

వివాహానంతరం నటన నుండి విరమించుకోవాలని నిర్ణయించుకున్నప్పుడు మేనక దక్షిణ భారత చలనచిత్రంలో అత్యధిక పారితోషికం తీసుకునే నటీమణులలో ఒకరు. 24 సంవత్సరాల తర్వాత, ఆమె 2011లో ఫాజిల్ దర్శకత్వం వహించిన లివింగ్ టుగెదర్‌తో క్యారెక్టర్ పాత్రలో చలనచిత్ర నటిగా తిరిగి వచ్చింది.Menaka is back in front of the camera . Sify.com (29 October 2010). Retrieved 26 January 2014.

1980 సినిమా పున్నమినాగులో చిరంజీవితో  ఆమె జతకట్టి తెలుగు ప్రేక్షకులను మెప్పించింది. అలాగే 1982లో ధవళ సత్యం దర్శకత్వంలో వచ్చిన సుబ్బారావుకు కోపంవచ్చింది తెలుగు చిత్రంలో కూడా ఆమె నటించింది.

 బాల్యం, విద్యాభ్యాసం 
మేనక అసలు పేరు పద్మావతి, తమిళనాడులోని కన్యాకుమారి జిల్లా నాగర్‌కోయిల్‌లో తమిళ అయ్యంగార్ బ్రాహ్మణ కుటుంబంలో జన్మించింది.Shevlin Sebastian (13 May 2013) Menaka was treated like a queen . The New Indian Express. Retrieved 26 January 2014. రాజగోపాల్, సరోజ దంపతుల నలుగురు సంతానంలో ఆమె ఒక్కతే కూతురు. ఆమె తల్లిదండ్రులు ఇద్దరూ పాఠశాల ఉపాధ్యాయులు. ఆమె తల్లి సరోజ మద్రాస్‌లోని పెరంబూర్‌లోని లూర్దేస్ గర్ల్స్ హయ్యర్ సెకండరీ స్కూల్‌లో బోధించేది.സിനിമ എങ്ങനെ ഞാന്‍ മറക്കും – articles, infocus_interview – Mathrubhumi Eves . Mathrubhumi.com. Retrieved 26 January 2014.A Complete Online Malayalam Cinema News Portal . Cinidiary. Retrieved 11 October 2016.

 వ్యక్తిగత జీవితం 
మేనక 1987 అక్టోబరు 27న గురువాయూర్ ఆలయంలో సినీ నిర్మాత జి. సురేష్ కుమార్‌ని వివాహం చేసుకుంది. వారికి ఇద్దరు కుమార్తెలు - రేవతి, కీర్తి సురేష్. మొదట్లో చెన్నైలో స్థిరపడి, తర్వాత తిరువనంతపురం మకాం మార్చారు. కీర్తి సురేష్ సినీ నటి కాగా రేవతి సహాయ దర్శకురాలు.ഞാന്‍ കീര്‍ത്തി; മേനകയുടെ മകള്‍ . mangalam.com (16 August 2013). Retrieved 11 October 2016.ഞാന്‍ കീര്‍ത്തി; മേനകയുടെ മകള്‍ . mangalam.com (16 August 2013). Retrieved 26 January 2014.

 మూలాలు 

వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:భారత మహిళా చలనచిత్ర నిర్మాతలు
వర్గం:మలయాళ చిత్ర నిర్మాతలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:తమిళనాడు వ్యాపార మహిళలు
వర్గం:మలయాళ టెలివిజన్‌ నటీమణులు
వర్గం:తమిళ టెలివిజన్‌ నటీమణులు
వర్గం:సౌత్ ఇండియన్ ఇంటర్నేషనల్ మూవీ అవార్డ్స్ విజేతలు